MT Il-Ġurnal Uffiċjali tal-Unjoni Ewropea C 283/4

Rapport Finali tal-Uffiċjal tas-Seduta (1)

Wire Harnesses għall-Karozzi

(AT.39748)

2013/C 283/04

Fit-3 ta' Awwissu 2012, il-Kummissjoni Ewropea bdiet proċedimenti skont l-Artikolu 11(6) tar-Regolament (KE) Nru 1/2003 (2) kontra Sumitomo Electric Wiring Systems (Europe), Ltd u Sumitomo Electric Industries, Ltd (“Sumitomo”), Yazaki Europe Ltd u Yazaki Corporation (“Yazaki”), Furukawa Automotive Systems Inc. u Furukawa Electric Co. Ltd (“Furukawa”), S-Y Systems Technologies France SAS u S-Y Systems Technologies Europe GmbH (“S-Y”) u Leoni Wiring Systems France SAS u Leoni AG (“Leoni”) (flimkien “il-partijiet”).

Wara diskussjonijiet dwar riżolviment u sottomissjonijiet għal riżolviment skont l-Artikolu 10a(2) tar-Regolament (KE) Nru 773/2004 (3), il-Kummissjoni Ewropea adottat Dikjarazzjoni ta' Oġġezzjonijiet (“DO”) indirizzata lil Sumitomo, Yazaki, Furukawa, S-Y u Leoni, li tiddikjara li l-Partijiet ħadu sehem f'wieħed jew aktar mill-ħames ksur tal-Artikolu 101 tat-Trattat dwar il-Funzjonament tal-Unjoni Ewropea. Il-ħames każijiet ta' ksur huma deskritti bħala ftehimiet u/jew prattiċi konkreti li jkopru t-territorji taż-Żona Ekonomika Ewropea li permezz tagħhom il-parteċipanti kkoordinaw imġiba fl-ipprezzar tagħhom u allokaw il-fornimenti tal-wire harnesses lil ċerti manifatturi ta' vetturi bil-mutur, primarjament Toyota, Honda, Nissan u Renault. It-tweġibiet rispettivi tal-partijiet għad-DO kkonfermaw li d-DO indirizzata lilhom kienet tirrifletti l-kontenut tas-sottomissjonijiet tagħhom għar-riżolviment.

Skont l-Artikolu 16 tad-Deċiżjoni 2011/695/UE, jien eżaminajt jekk l-abbozz tad-deċiżjoni jindirizzax biss l-oġġezzjonijiet rigward liema partijiet ingħataw l-opportunità li jesprimu l-fehmiet tagħhom, u jien wasalt għal konklużjoni pożittiva.

Fid-dawl ta’ dak li ntqal hawn fuq, u bil-konsiderazzjoni li l-partijiet ma indirizzaw l-ebda talba jew ilmenti lili (4), inqis li l-eżerċizzju effettiv tad-drittijiet proċedurali tal-parteċipanti kollha fil-proċedimenti ta' dan il-każ ġew rispettati.

Brussell, il-5 ta’ Lulju 2013. Wouter WILS

(1) Skont l-Artikoli 16 u 17 tad-Deċiżjoni 2011/695/UE tal-President tal-Kummissjoni Ewropea tat-13 ta’ Ottubru 2011 dwar il-funzjoni u t-termini ta’ referenza tal-uffiċjal tas-seduta f’ċerti proċedimenti dwar il-kompetizzjoni (ĠU L 275, 20.10.2011, p. 29).

(2) Ir-Regolament tal-Kunsill (KE) Nru 1/2003 tas-16 ta’ Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU L 1, 4.1.2003, p. 1).

(3) Ir-Regolament tal-Kummissjoni (KE) Nru 773/2004 tas-7 ta’ April 2004 dwar it-tmexxija ta’ proċeduri mill-Kummissjoni skont l-Artikolu minn 81 sa 82 tat-Trattat tal-KE (ĠU L 123, 27.4.2004, p. 18).

(4) Skont l-Artikolu 15(2) tad-Deċiżjoni 2011/695/UE, il-partijiet tal-proċedimenti f’każijiet ta’ kartell li jidħlu għal diskussjonijiet għar-riżolviment skont l-Artikolu 10a tar-Regolament (KE) Nru 773/2004 jistgħu jappellaw lill-uffiċjal tas-Seduta fi kwalunkwe stadju tal-proċedura sabiex ikun żgurat il-ħarsien effettiv tad-drittijiet proċedurali tagħhom. Ara wkoll il-paragrafu 18 tal-Avviż tal-Kummissjoni 2008/C 167/01 dwar il-mod ta' proċedimenti ta' riżolviment bil-għan li jiġu adottati Deċiżjonijiet skont l-Artikolu 7 u l-Artikolu 23 tar-Regolament tal-Kunsill (KE) Nru 1/2003 fil-każijiet tal-kartelli, ĠU C 167, 2.7.2008, p. 1.